Ο επόμενος καθοριστικός ρυθμός στη Βουδαπέστη είναι η γοτθική αρχιτεκτονική. Τα λίγα σωζόμενα γοτθικά κτίρια βρίσκονται στη Συνοικία του Κάστρου. Τα κτήρια 18, 20 και 22 στην οδό "Országház" χρονολογούνται από το 14ο αιώνα και το 31 της οδού "Úri" έχει μια γοτθική πρόσοψη που χρονολογείται από το 15ο αιώνα. Άλλα κτίρια με γοτθικά υπολείμματα είναι η Ενοριακή Εκκλησία του Κέντρου της Πόλης, που χτίστηκε το 12ο αιώνα και η εκκλησία της Μαρίας Μαγδαληνής, που ολοκληρώθηκε το 15ο αιώνα. Τα πιο χαρακτηριστικά κτίρια γοτθικού ρυθμού είναι στην πραγματικότητα νεογοτθικά, όπως τα πιο γνωστά τοπόσιμα της Βουδαπέστης, το Κτίριο του Ουγγρικού Κοινοβουλίου και η Εκκλησία του Ματθία, όπου χρησιμοποιήθηκε μεγάλο μέρος του αρχικού υλικού (αρχικά χτισμένη σε ρομανικό ρυθμό το 1015).